Исабел Мигел
Пиша ти, жена…

Превод от испански: Живка Балтаджиева, —

chitanka.info

На дъщеря ми

Пиша ти, жена,

сияеща от свежест,

топла и нежна жена,

ласкава и красива.

Вървиш щастлива

и тъй цялостна,

че е гордост

да те съзнавам част от мене.

Докосна следата ти

черното крило на живота

и се научи

да бъдеш повече себе си.

Благодаря за разточителството на смеха ти

като ореол от светлина.

Защото твоят смях е искрен

и тъй чист

като самата тебе.

Предлагаш се като дар

и не умея да отвърна.

Дано задържиш

радостта на устните си,

искрения блясък в очите

и щастието си на приказна принцеса

от векове за векове.

Амин.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.